INSET บวก 4% ลุ้นไตรมาส 1/66 ฟื้นตัว จ่อรับงานใหม่ โบรกชูเป้า 4.10 บ.
INSET บวก 4% โบรกชี้ไตรมาส 1/66 เริ่มฟื้นตัวจากไตรมาสก่อนหน้า เตรียมรับงานใหม่ภาครัฐ-เอกชน โบรกแนะนำราคาเป้าหมาย 4.10 บ. 
INSET บวก 4% โบรกชี้ไตรมาส 1/66 เริ่มฟื้นตัวจากไตรมาสก่อนหน้า เตรียมรับงานใหม่ภาครัฐ-เอกชน โบรกแนะนำราคาเป้าหมาย 4.10 บ.
6 ก.พ. 2566

ผู้สื่อข่าวรายงานว่าวันนี้ (6 ก.พ.66) ราคาหุ้น บริษัท อินฟราเซท จำกัด (มหาชน) หรือ INSET ณ เวลา 15:52 น. อยู่ที่ระดับ 3.56 บาท บวก 0.14 บาท หรือ 4.09% ราคาสูงสุด 3.58 บาท ราคาต่ำสุด 3.44 บาท ด้วยมูลค่าซื้อขาย 62.86 ล้านบาท

บล.โนมูระ พัฒนสิน ระบุในบทวิเคราะห์ (24 ม.ค.66) ว่า INSET ในปี 2566 เตรียมรับงานใหม่จาก 1. งาน กสทช. ชุดใหม่ที่เริ่มกลับมาเปิดประมูลงาน 2) งานบริษัท ทรู คอร์ปอเรชั่น จำกัด (มหาชน) หรือ TRUE ที่เชื่อกลับมาปกติ หลังควบรวม บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC แล้วเสร็จในไตรมาส 1/66 และ 3) การประมูลงาน Data Center ใหญ่ที่ผ่านช่วง Ground Work ปีกว่าแล้ว คาดจะเห็นความคืบหน้าเปิดประมูลตลอดปี 66
โดยมองว่าแบ็กล็อกสิ้นปี 65 อยู่ที่ 1 พันล้านบาท ส่วนแบ็กล็อกจะส่งมอบในปี 66 คิดเป็น 50% ของคาดการณ์รายได้ปี 66 ที่ 1.45 พันล้านบาทที่เหลือ 50% คาดรองรับจากงานใหม่ๆ ในปี 66 ผนวกกับมาร์จิ้นฟื้นจากปี 65 คาดหนุนกำไรฟื้นตัว 36.9%
ทั้งนี้ งวดไตรมาส 1/66 จะเริ่มได้ฟื้นตัวจากไตรมาสก่อนหน้า ส่วนจากงวดเดียวกันของปีก่อนอ่อนตัวลงเล็กน้อย โดยให้ราคาเป้าหมาย 4.10 บาท